projecte-aina/catalan_government_crawling huggingface dataset:
La fira es pot visitar entre el 21 i el 24 de maig.
L'espai de la Generalitat es podia localitzar en la zona multisectorial del Parc Firal de Granollers (carrer de Londres, s/n) i va reunir els estands de tres departaments, més un altre estand en la zona agrícola i ramadera.
La fira es va exhibir entre el 21 i el 24 de maig.
L'exposició "Pel Vallès Oriental" va recollir la informació d'interès ciutadà sobre les actuacions de l'Administració de la Generalitat a la comarca i es va poder visitar en l'estand de la Delegació Territorial del Govern a Barcelona, del Departament de la Vicepresidència.
En el mateix espai hi havia els estands de l'Agència Catalana de Consum (del Departament d'Economia i Finances) i de la Gastroteca (del Departament d'innovació, Universitats i Empresa).
Un quart estand, el del Departament d'Agricultura, Alimentació i Acció Rural (que hi era present a través de Prodeca, Promotora d'Exportacions Catalanes) es va situar en l'àmbit del mateix recinte dedicat al sector de la ramaderia i l'agricultura.
Les actuacions recollides en la mostra "Pel Vallès Oriental" es van ordenar en diferents àmbits: els serveis a les persones, la seguretat, l'habitatge, les infraestructures, el medi ambient i la preservació de la cultura i el patrimoni.
Pel que fa als serveis a les persones, destaquen els centres d'ensenyament d'infantil i primària (CEIP) i els instituts d'educació secundaria (IES), la construcció de nous centres d'assistència primària (CAP) i consultoris locals, així com la construcció del nou hospital de Mollet del Vallès i l'ampliació i la remodelació de l'Hospital de Granollers.
En l'àmbit de la seguretat s'informava del nou Institut de la Seguretat Pública de Catalunya, a Mollet del Vallès, que ofereix formació continuada als Mossos d'Esquadra, Bombers i policies locals.
També es feia referència a la pròxima entrada en funcionament del nou edifici judicial de Granollers, amb una inversió de 18,6 milions d'euros, on s'ubicaran 6 jutjats de primera instància, 4 d'instrucció i 3 de socials, a més d'altres espais.
Quant a l'habitatge, la mostra va incloure tota la informació sobre la construcció d'habitatges protegits, adjudicats o en projecte.
I en l'àmbit de les infraestructures, s'hi destacava la finalització de la Ronda Nord de Granollers, amb un túnel soterrat de 400 metres, les actuacions relatives al Programa de barris i àrees urbanes d'atenció especial (Llei de barri)s i la inversió de 1.227 milions d'euros en la Línia Orbital Ferroviària que enllaçarà Vilanova i la Geltrú amb Mataró.
Pel que fa al medi ambient, s'hi esmentaven la construcció de la nova Planta de Tractament de Residus i la Xarxa de Tractament d'Aigües Residuals, totes dues a Granollers.
Finalment, en l'àmbit de la promoció econòmica, la mostra informava sobre el Pla Catalunya Connecta, que suposa una inversió de 6,3 milions d'euros en infraestructures i serveis de telecomunicacions, el Projecte Ciutats Digitals (2008-2010) per promoure la societat de la informació i la Nova Oficina Jove del Vallès Oriental a Granollers, que donarà atenció als 122.249 joves de la comarca.
Una mostra titulada "Per la Catalunya Central" va recollir tota la informació d'interès ciutadà sobre les actuacions del Govern a les comarques de l'Anoia, el Bages, el Berguedà, Osona i el Solsonès.
La mostra titulada "Per la Catalunya Central" recull tota la informació d'interès ciutadà sobre les actuacions del Govern a les comarques de l'Anoia, el Bages, el Berguedà, Osona i el Solsonès.
L'espai de la Generalitat a ExpoBages 2009 va incloure els estands de la Delegació Territorial del Govern a la Catalunya Central, del Departament de Treball i de l'Institut Català del Sòl (Incasòl), vinculat al Departament de Política Territorial i Obres Públiques.
Entre les actuacions de l'Administració de la Generalitat a la Catalunya Central destaquen l'obertura al públic de dues oficines del Govern, una situada a Vic i l'altra a Manresa, amb l'objectiu d'evitar desplaçaments dels ciutadans a Barcelona, Lleida o Girona per realitzar determinats tràmits.
Quant a les infraestructures, diferents poblacions d'aquestes comarques han estat objecte de les actuacions del Programa de barris i àrees urbanes d'atenció especial.
En aquests moments, es desenvolupen programes socials per a la igualtat de gènere, per la dinamització del comerç, la inserció laboral o la conciliació entre feina i família.
Manlleu, Manresa, Berga, Solsona, Cardona, Igualada, Súria, Òdena o Vic són algunes de les ciutats de la Catalunya Central que s'han beneficiat fins ara d'aquestes actuacions, en aplicació de la Llei de barris.
A Manresa, concretament, amb el projecte del nucli antic de la ciutat, que, amb una inversió de 16 milions d'euros, té l'objectiu de retornar-li la centralitat i l'activitat que li pertoquen com a centre històric.
També es porten a terme obres de millora de la xarxa viària, com el desdoblament de l'Eix Transversal i la construcció de l'Eix Diagonal, que ha d'unir les comarques centrals amb les del Penedès i el Garraf.
Una de les darreres obres que s'han posat en funcionament és l'eix viari Vic-Olot, entre Torelló i Sant Esteve d'en Bas, de 19 quilòmetres, que inclou el túnel de Bracons, el tercer més llarg de Catalunya.
Aquesta obra ha reduït a gairebé a la meitat el trajecte entre Vic i Olot, apropant les comarques de la Catalunya Central i les de Girona.
Finalment, cal destacar el nou Palau de Justícia a Manresa, el nou Centre Penitenciari de Lledoners (Bages) o l'entrada en funcionament del nou Hospital d'Igualada, entre altres projectes en els quals s'ha invertit un gran volum de recursos públics.
A més de la incorporació de l'Anoia al Pla d'Iniciatives de Dinamització Comarcal 2008-2010.
Enguany, van destacar projectes que contribuiran a la dinamització de l'economia de la comarca com l'aeroport Lleida-Alguaire, que començarà a funcionar a finals d'any.
L'aeroport tindrà a curt termini una repercussió en les activitats econòmiques i unes conseqüències prometedores a mitjà termini, ja que hi passaran fins a 400.000 viatgers i 3.500 tones de mercaderies l'any.
A l'espai de la Generalitat es va posar l'èmfasi en altres actuacions que donaran impuls a les comarques de Ponent, com ara el Parc Astronòmic del Montsec, que acull un centre obert a la comunitat científica i un altre per a escolars, universitaris i públic general.
Els lleidatans també hi van trobar informació sobre les eines que s'han posat en marxa per ajudar-los a encarar l'actual situació econòmica, com ara cursos de formació, préstecs i ajuts de caràcter social o laboral.
A l'espai de la Generalitat, que ocupava una superfície total de 396 metres quadrats, hi havia els estands de la Delegació Territorial del Govern, del Departament de la Vicepresidència; el de Prodeca, del Departament d'Agricultura, Alimentació i Acció Rural; el de l'Incasòl, del Departament de Política Territorial i Obres Públiques; el de l'Agència Catalana de Consum, del Departament d'Economia; Gastroteca, del Departament d'Innovació, Universitats i Empresa; el del Departament de Treball i el de Medi Ambient i Habitatge.
La Fira de Sant Miquel de Lleida es va ubicar al Recinte Firal de Lleida, Camps Elisis.
Amb el lema "Per l'Anoia, som-hi", la Generalitat va exposar, entre el 24 i el 27 de setembre, a Igualada les principals actuacions que ha realitzat a la comarca els últims 3 anys.
Amb el lema "Per l'Anoia, som-hi", la Generalitat va exposar a Igualada les principals actuacions que ha realitzat a la comarca els últims 3 anys.
Enguany, destacaven projectes que contribuiran a la dinamització de l'economia de la comarca, com l'Eix Diagonal i, sobretot, l'aeroport corporatiu d'Òdena.
Actualment ja s'estan executant els tràmits urbanístics i aeroportuaris per poder-lo construir.
Les obres permetran que l'aeròdrom actual es converteixi en un aeroport al nivell dels més moderns d'Europa.
A l'espai de la Generalitat es feia èmfasi en altres projectes que donaran impuls a la comarca, com ara el nou polígon industrial Can Parera de Castellolí o el Pla d'Iniciatives de Dinamització, que permetrà crear 300 nous llocs de treball a l'Anoia.
Els anoiencs també hi van trobar la informació sobre les eines que s'han posat en marxa per ajudar-los a encarar l'actual situació econòmica, com ara cursos de formació, prèstecs i ajuts de caràcter social o laboral.
A l'espai la Generalitat, que ocupava una superfície total de 173m2, hi haurà els estands de la Delegació Territorial del Govern, del Departament de la Vicepresidència; el de Prodeca, del Departament d'Agricultura, Alimentació i Acció Rural; el de l'Incasòl, del Departament de Política Territorial i Obres Públiques; i el del Departament de Treball.
La Fira de Setembre d'Igualada estava ubicada al Recinte Firal Carner, i va estar oberta al públic entre el 24 i el 27 de setembre.
L'espai de la Generalitat a l'Expro/Reus, la Fira Catalana del Consumidor, recull els projectes i les actuacions fetes en l'àmbit dels serveis i la seguretat de les persones, la dinamització de l'economia, la millora de les infraestructures, l'accés a l'habitatge i la preservació del patrimoni.
L'espai de la Generalitat a l'Expro/Reus, la Fira Catalana del Consumidor, va recollir els projectes i les actuacions fetes en l'àmbit dels serveis i la seguretat de les persones, la dinamització de l'economia, la millora de les infraestructures, l'accés a l'habitatge i la preservació del patrimoni.
Enguany, en aquesta exposició destacaven projectes que contribuiran a la dinamització de l'economia de la comarca, com ara l'impuls als nous centres de recerca i innovació de la zona i la posada en marxa de la planta de tractament de residus de Botarell.
La seu de l'Institut de Recerca de l'Energia de Catalunya a Tarragona donarà un impuls al clúster d'innovació que configuren Tarragona amb la química i l'energia, Reus amb la salut i la nutrició, Vila-seca amb el turisme i Falset amb l'enologia.
D'altra banda, la planta mecanicobiològica de tractament de residus de Botarell, amb un cost de 42 milions d'euros, és una instal·lació pionera que permetrà tractar tota la fracció de resta, és a dir, tot allò que no es recull selectivament, i convertir-la en energia elèctrica.
Aquesta planta modèlica, la primera de fora de l'àmbit de l'àrea metropolitana de Barcelona, simbolitza el ferm compromís de la Generalitat en la implementació d'un model sostenible, modern i innovador.
A l'espai de la Generalitat es feia èmfasi en altres actuacions que donaran impuls al Camp, com ara el Pla de competitivitat de la Tàrraco Romana, o el futur Tramcamp, un tren tramvia que unirà les ciutats de Reus, Tarragona, Vila-seca, Salou, Cambrils i l'aeroport.
Pel que fa a l'àmbit local, va incloure altres projectes executats o previstos a Reus com el nou hospital, que serà tres vegades més gran que l'actual; el Centre de Seguretat de la Informació (CESICAT); la creació d'una estació intermodal al sud de l'aeroport; el centre logístic del Camp; l'ampliació de l'estació d'autobusos; el desdoblament de la C-14; les noves línies de rodalies que preveu el Pla de transport; el creixement de l'aeroport de Reus; la reforma integral del barri del Carme i dels nuclis Sol i Vista i Immaculada; la remodelació del CRAE La Pastoreta; la construcció del nou CEIP Pi del Burgar; la nova seu del Centre d'Emergències Nacionals a Reus o l'ampliació dels jutjats.
Els visitants també hi van trobar la informació sobre les eines que s'han posat en marxa per ajudar-los a encarar l'actual situació econòmica, com ara cursos de formació, préstecs i ajuts de caràcter social o laboral.
Una de les actuacions destacables que porta a terme el Govern a l'Alt Pirineu i Aran és la construcció de l'Hospital Transfronterer de la Cerdanya.
És el primer centre transfronterer de la Unió Europea que oferirà assistència sanitària tant a pacients de Catalunya com de França.
L'hospital que disposarà de 68 llits podrà atendre a 35.000 persones l'any.
La seva construcció, que va començar el gener, suposarà una inversió de 32 milions d'euros i és previst que estigui acabat l'any 2012.
L'espai expositiu de la Fira va recollir altres actuacions que s'han realitzat o es portaran a terme a la zona.
La mostra va posar especial èmfasi en les actuacions per a la dinamització de l'economia i les mesures contra la crisi.
Els ciutadans que van visitar la Fira van trobar-hi informació sobre les eines que s'han posat en marxa per ajudar-los a encarar l'actual situació econòmica, com ara cursos de formació, préstecs i ajuts de caràcter social o laboral.
A l'espai de la Generalitat a la Fira de Sant Ermengol, que ocupava una superfície total de 192 metres quadrats, hi havia els estands de la Delegació Territorial del Govern, del Departament de la Vicepresidència; de l'Incasòl, del Departament de Política Territorial i Obres Públiques; de Prodeca, del Departament d'Agricultura, Acció Rural i Alimentació; de la Gastroteca, del Departament d'Innovació, Universitats i Empresa i del Departament de Treball.
L'espai de la Generalitat a la Fira Agrícola, Ramadera i Industrial de Móra la Nova, recollirà els projectes i les actuacions fetes en l'àmbit dels serveis i la seguretat de les persones, la dinamització de l'economia, la millora de les infraestructures, l'accés a l'habitatge i la preservació del patrimoni.
L'espai de la Generalitat a la Fira Agrícola, Ramadera i Industrial de Móra la Nova, recull els projectes i les actuacions fetes en l'àmbit dels serveis i la seguretat de les persones, la dinamització de l'economia, la millora de les infraestructures, l'accés a l'habitatge i la preservació del patrimoni.
En aquesta exposició hi destaquen iniciatives que contribuiran a la dinamització de l'economia de la comarca, com ara els polígons industrials del Molló i de les Camposines, que sumen una superfície superior a 80 hectàrees, i el projecte de construcció del nou edifici del Campus de la Universitat Rovira i Virgili de Tortosa.
L'exposició inclourà altres projectes executats o previstos pel Govern a les Terres de l'Ebre com la nova residència per a gent gran de Flix, que, juntament amb d'altres serveis socials impulsats pel Govern, contribuirà a la creació d'ocupació.
La posada en marxa de nous regadius, l'Escola Oficial d'Idiomes de Móra d'Ebre i diverses llars d'infants inaugurades recentment, són altres projectes que tenen rellevància a l'exposició, que també posa èmfasi en actuacions com el Palau Judicial de Tortosa, el projecte de desdoblament de l'eix de l'Ebre i el nou pont entre Sant Jaume d'Enveja i Deltebre.
Els visitants poden trobar-hi, així mateix, informació sobre les eines que ofereix l'Administració per fer front a l'actual situació econòmica, entre les quals destaquen cursos de formació, préstecs i ajuts de caràcter social o laboral.
A l'espai de la Generalitat, que ocupa una superfície de 350 metres quadrats, hi ha els estands de la Delegació Territorial del Govern, del Departament de la Vicepresidència; de l'Incasòl, del Departament de Política Territorial i Obres Públiques; de Prodeca, del Departament d'Agricultura, Acció Rural i Alimentació; de l'Agència Catalana de l'Aigua, del Departament d'Economia i Finances; del Departament de Treball i del Departament d'Educació.
L'espai de la Generalitat a la Fira de Mostres de Girona, que es va celebrar en el marc de les Fires de Sant Narcís, recollia els projectes i les actuacions fetes pel Govern en diversos àmbits
L'espai de la Generalitat a la Fira de Mostres de Girona, que es va celebrar en el marc de les Fires de Sant Narcís, va recollir els projectes i les actuacions fetes pel Govern en l'àmbit dels serveis i la seguretat de les persones, la dinamització de l'economia, la millora de les infraestructures, l'accés a l'habitatge i la preservació del patrimoni.
Enguany, hi destacaven els projectes de la nova seu de la Generalitat a Girona, ubicada a l'antic Hospital de Santa Caterina, i la nova estació marítima del port de Palamós, que va entrar en funcionament l'any passat.
El nou edifici del Govern a Girona es posarà en servei a principis de l'any vinent i suposarà la concentració de totes les oficines administratives de la Generalitat, fet que facilitarà la realització dels tràmits als ciutadans.
D'altra banda, la nova estació marítima del port de Palamós, inaugurada l'any passat, ha fet incrementar de forma substancial el nombre d'escales, consolidant l'activitat de creuers com a font de dinamització econòmica de la zona.
A l'espai de la Generalitat s'hi van presentar altres actuacions destacades com l'inici de les obres del nou hospital comarcal de la Garrotxa- previst per l'any que ve-, la posada en funcionament de l'eix Vic-Olot amb el túnel de Bracons, l'impuls al creixement de l'aeroport de Girona o la construcció del nou edifici de l'audiència provincial que permetrà la concentració dels serveis judicials.
Els gironins també hi van trobar la informació sobre les eines que s'han posat en marxa per ajudar-los a encarar l'actual situació econòmica, com ara cursos de formació, préstecs i ajuts de caràcter social o laboral.
A l'espai de la Generalitat, que ocupava una superfície total de 430 metres quadrats, hi havia els estands de la Delegació Territorial del Govern, del Departament de la Vicepresidència; el de Prodeca, del Departament d'Agricultura, Alimentació i Acció Rural; el de l'Incasòl, del Departament de Política Territorial i Obres Públiques; el de l'Agència Catalana de Consum, del Departament d'Economia; el del Servei Català de Trànsit, del Departament d'Interior, Relacions Institucionals i Participació; la Gastroteca, del Departament d'Innovació, Universitats i Empresa; els del Departament d'Acció Social i Ciutadania, i de Treball.
L'espai de la Generalitat a la fira també va recollir els nous projectes previstos: entre ells, les noves infraestructures relacionades amb els serveis i la seguretat, la dinamització de l'economia, la millora de les comunicacions, l'accés a l'habitatge i la preservació del patrimoni.
L'exposició de la Generalitat va mostrar les iniciatives que contribuiran a la dinamització de l'economia de les Terres de l'Ebre, com ara el polígon industrial Catalunya Sud, el desdoblament de l'Eix de l'Ebre (la carretera C-12) o la construcció del nou edifici del Campus de la Universitat Rovira i Virgili a Tortosa.
La mostra també va incloure altres projectes executats o previstos pel Govern, com el nou pont entre Sant Jaume d'Enveja i Deltebre.
També l'Oficina Jove del Montsià, que, juntament amb d'altres serveis socials impulsats pel Govern, atendrà els ciutadans que busquin feina o vulguin formar-se.
La posada en marxa de nous regadius, el primer centre de menors tutelats a les Terres de l'Ebre, a Amposta, i un nou centre de fisioteràpia i rehabilitació, també a la capital de Montsià, són altres projectes que es presentaran a la fira.
Els visitants també hi van trobar informació sobre les eines que ofereix l'Administració per fer front a l'actual situació econòmica de crisi, entre les quals hi ha els cursos de formació, i els préstecs i ajuts de caràcter social o laboral.
En l'espai de la Generalitat, que ocupava una superfície de 120 metres quadrats, hi havia els estands de la Delegació Territorial del Govern, del Departament de la Vicepresidència; el de l'Incasòl, el del Departament de Política Territorial i Obres Públiques i el del Departament de Treball.
És el primer cop que el Govern presenta la seva tasca en aquest certamen, que se celebra entre el 19 i el 23 de març a la capital del Ripollès
Aquesta tasca i les eines que la Generalitat posa a l'abast de la ciutadania es poden veure a la Fira de les 40 hores de Ripoll.
En l'exposició destaquen els avenços en l'àmbit de les infraestructures, amb el desdoblament de la C-17 fins a Montesquiu, que s'enllestirà enguany, i fins a Ripoll, que serà una realitat l'any que ve.
En les actuacions a la xarxa viària també sobresurt la connexió d'Osona i la Garrotxa pel túnel de Bracons.
Ha unit dues comarques veïnes geogràficament, però molt allunyades per la manca d'unes comunicacions per carretera ràpides i efectives.
Altres projectes emblemàtics són el desdoblament de la C31 a l'Empordà i el de l'Eix Transversal que uneix Lleida amb Girona.
També s'hi poden conèixer els equipaments que la Generalitat ha construït per fer front a la creixent demanda i per millorar els serveis a la demarcació.
Des del 2007 s'han construït 12 nous centres d'atenció primària, s'ha començat la construcció i l'ampliació d'una cinquantena d'escoles i instituts, i s'està invertint per construir i millorar equipaments que atenen a la gent gran, als discapacitats i als col·lectius que requereixen una atenció especialitzada.
El futur desenvolupament econòmic de la zona passa també pel desenvolupament de centres logístics o pel funcionament d'instal·lacions de recerca com ara l'Institut de Recerca de l'Aigua, recentment inaugurat.
Així mateix, es facilita informació sobre les principals eines que el govern català posa a l'abast de la ciutadania per poder millorar la situació econòmica.
La Generalitat exposarà l'obra realitzada a les comarques gironines en la Fira de les 40 hores de Ripoll, així com els serveis a l'abast de la ciutadania.
Hi haurà estands de la Delegació del Govern, del Departament de la Vicepresidència; de l'incasòl, del Departament de Política Territorial i Obres Públiques; de la Gastroteca, del Departament d'Innovació, Universitats i Empresa, i del Departament de Treball.
És el primer cop que el Govern presenta la seva tasca en aquest certamen, que se celebrarà a la capital del Ripollès entre el 19 i el 23 de març.
Un certamen multisectorial amb orígens medievals
La Fira de les 40 Hores de Ripoll és una mostra de caràcter multisectorial en què hi participen expositors dels sectors agrícola, comercial, industrial, turístic, juvenil, artesania, automoció, mercat tradicional, etc.
La mostra està organitzada per l'Ajuntament de Ripoll, la Unió Intersectorial i Empresarial del Ripollès i la Unió de Botiguers de Ripoll, i compta amb la col·laboració de la Generalitat de Catalunya, la Diputació de Girona, el Consorci Ripollès Desenvolupament, Caixa de Girona, Ràdio Ripoll i la Televisió del Ripollès.